ddrg/super_eurlex huggingface dataset:
(3)

Formålet med fravigelsen er at undgå momsunddragelse ved for lav værdiansættelse af leveringer mellem forbundne personer, hvor modtageren ikke har ret til fuldt eller næsten fuldt fradrag af momsen. Den er specielt beregnet til at hindre misbrug ved levering af investeringsgoder eller tjenesteydelser i forbindelse med investeringsgoder, som f.eks. leasing eller lejemål eller andre former for aftaler, som stiller goderne til modtagerens rådighed. På grund af forholdet mellem parterne er modværdien ofte fastsat til en værdi, der ikke svarer til normalværdien, med det resultat, at momsindtægterne bliver betydeligt forringet.
(23)

Derfor angav de konkurrenter, der deltog i Kommissionens markedsundersøgelse, en omstillingssats fra trykning af reklamer og kataloger til trykning af blade på op til [15-20] % (4) af deres samlede kapacitet. Et tysk trykkeri oplyste ikke noget tal. Af forsigtighedshensyn og i overensstemmelse med de øvrige resultater af markeds-undersøgelsen anslog Kommissionen, at dette trykkeri, som på nuværende tidspunkt har en forholdsvis lav andel af markedet for trykning blade, kunne afsætte yderligere [10-15] % (4) af sin kapacitet til at trykke blade. På dette grundlag kunne de tre tyske trykkerier tilsammen stille omkring 130 kt til rådighed til trykning af blade, hvilket ville svare til en meget stor andel af den samlede kapacitet, parterne bruger til at trykke blade for tredjemand ([150-200 kt] (4) i 2003). Trykning af blade er generelt mere indbringende end både trykning af reklamer og en blanding af reklamer og kataloger. Konkurrenterne ville derfor ikke blot have en mulighed for, men også et incitament til at omstille deres kapacitet til at trykke blade.
(1)

Ifølge artikel 5 i forordning (EØF) nr. 729/70 og artikel 7 i forordning (EF) nr. 1258/1999 og artikel 8, stk. 1 og 2, i Kommissionens forordning (EF) nr. 1663/95 af 7. juli 1995 om gennemførelsesbestemmelser til forordning (EØF) nr. 729/70, for så vidt angår proceduren for regnskabsafslutning for EUGFL, Garantisektionen (3), skal Kommissionen foretage de nødvendige undersøgelser, meddele medlemsstaterne resultaterne af sine undersøgelser, tage hensyn til de af medlemsstaterne fremsatte bemærkninger, indkalde til bilaterale drøftelser med henblik på at nå til enighed med de pågældende medlemsstater og officielt meddele dem sine konklusioner under henvisning til Kommissionens beslutning 94/442/EF af 1. juli 1994 om indførelse af en forligsprocedure i forbindelse med regnskabsafslutningen for Den Europæiske Udviklings- og Garantifond for Landbruget (EUGFL), Garantisektionen (4).
(5)

Den 31. marts 2005 modtog Kommissionen en anmodning fra Polen om bemyndigelse til et forbud i henhold til artikel 16, stk. 2, i direktiv 2002/53/EF mod anvendelse og markedsføring af frømateriale af 17 genetisk modificerede majssorter af majslinjen MON 810. Der blev den 24. juni 2005 sendt en ændret anmodning, hvori det blev specificeret, at anmodningen havde artikel 16, stk. 2, litra b), som hjemmel. Den 9. december 2005 meddelte Polen Kommissionen, at anmodningen ikke vedrører sorten Novelis, der var nævnt i den oprindelige anmodning. Polen anførte endvidere, at det for de øvrige sorters vedkommende drejede som om et forbud uden tidsbegrænsning.
(91)

I et sådant tilfælde er den nye retstilstand, der blev skabt med direktiv 2003/96/EF, også relevant for vurderingen af, om sådanne foranstaltninger er forenelige med fællesmarkedet. Eftersom afgifter på mineralolier til dobbelt anvendelse eller anvendt til andet end brændsel og mineralogiske processer nu falder uden for rammerne af fællesskabsharmoniseringen, vedrører foranstaltningerne nu nationale afgifter pålagt i mangel af en fællesskabsafgift som omhandlet i punkt 51.1(b), andet led, i 2001-rammebestemmelserne for statsstøtte til miljøbeskyttelse. Ifølge denne bestemmelse skal modtagervirksomhederne betale en betydelig del af den nationale afgift. Dette skyldes ønsket om, at de fortsat skal have et incitament til at forbedre deres miljøindsats. Det følger af formuleringen af punkt 51.1(b), første led, i rammebestemmelserne, der åbner mulighed for en lempelse af den harmoniserede afgift, hvis virksomhederne fortsat betaler en afgift, der er højere end EF-minimumsniveauet, »således at niveauet tilskynder virksomhederne til at arbejde for en forbedring af miljøbeskyttelsen«. Det gælder også hvor den nationale afgift er betydeligt højere end tilsvarende afgifter i (nogle) andre medlemsstater, hvilket var tilfældet i Italien. Det har været Kommissionens praksis generelt at anse 20 % eller EF-minimumsniveauet for energianvendelser, der falder ind under direktiv 2003/96/EF (15 EUR pr. ton), alt efter hvad der er lavest, for at være en betydelig del (31). På dette stadium finder Kommissionen, at kun en fritagelse for afgift ud over 20 % af den nationale afgift eller ud over 15 EUR pr. ton, alt efter hvad der er lavest, kan anses for at være forenelig med fællesmarkedet, og en fritagelse på op til de 20 % eller på op til 15 EUR pr. ton ville være uforenelig støtte.
(5)

Efter artikel 7, stk. 1, første afsnit, i forordning (EF) nr. 1663/95 fastlægges ved den i artikel 7, stk. 3, i forordning (EF) nr. 1258/1999 omhandlede beslutning om regnskabsafslutning, jf. dog senere beslutninger efter artikel 7, stk. 4, i nævnte forordning de udgifter, der blev afholdt i hver medlemsstat i det pågældende regnskabsår, og som skal anerkendes som påhvilende EUGFL, Garantisektionen, på grundlag af de i ovennævnte forordnings artikel 6, stk. 1, litra b), omhandlede regnskaber samt nedsættelser og suspensioner af forskud for det pågældende regnskabsår, herunder de i artikel 4, stk. 3, andet afsnit, i forordning (EF) nr. 296/96 omhandlede nedsættelser. Efter artikel 154 i Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (4) opføres resultatet af beslutningen om regnskabsafslutning, som eventuelt viser, at de samlede udgifter, der efter artikel 151, stk. 1, og artikel 152 i nævnte forordning er bogført under det pågældende regnskabsår, afviger fra de samlede udgifter, som Kommissionen har anerkendt ved beslutningen om regnskabsafslutning, under én artikel med saldobeløbet. For de udgifter vedrørende udvikling af landdistrikterne, der er omfattet af artikel 7, stk. 2, i Kommissionens forordning (EF) nr. 27/2004 af 5. januar 2004 om overgangsbestemmelser for gennemførelse af Rådets forordning (EF) nr. 1257/1999 for så vidt angår finansiering gennem EUGFL, Garantisektionen, af foranstaltninger til udvikling af landdistrikterne i Tjekkiet, Estland, Cypern, Letland, Litauen, Ungarn, Malta, Polen, Slovenien og Slovakiet (5), skal resultatet af beslutningen om regnskabsafslutning trækkes fra eller lægges til betalinger, som foretages af Kommissionen senere.
(33)

Hvad angår situationen for det italienske forlagsmarked og den begrænsede samhandel med forlagsprodukter, har de italienske myndigheder forelagt statistiske oplysninger til støtte for deres argumenter samt yderligere oplysninger om støttemodtagerne. Af de statistiske oplysninger fremgår navnlig: i) Hvad dagblade på italiensk angår, kan man konstatere, at markedet i de seneste 20 år har været præget af betydelig stagnation, på trods af at det italienske produktionssystem i samme periode har undergået store forandringer (23). I 2003 faldt det daglige salgstal til 1984-niveauet. ii) Det gennemsnitlige daglige salg af dagblade og antallet af solgte kopier pr. 1 000 indbyggere i Italien, Frankrig, Tyskland og Det Forenede Kongerige viser, at Italien klart ligger lavere end de andre store EU-lande (24), og at den potentielle efterspørgsel efter forlagsprodukter er mindre end forventeligt i betragtning af gennemsnitsindkomsten i Italien. iii) I 2001 lå salget af italienske dagblade i EU på 1,3 % af de samlede oplag, og for uge- og månedsblade på 0,8 %. iv) Af de statistiske oplysninger, der er forelagt Kommissionen, fremgår det, at den samlede eksport (både i og uden for EU) af dag-, uge- og månedsblade mellem 1996 og 2001 lå på 0,7 %-2,5 % af de samlede oplag. v) Hvad multimedie-forlagsprodukter angår, viser oplysningerne fra de italienske myndigheder, at den samlede eksport af bøger, produkter og tjenesteydelser i 2002, både i og uden for EU, lå på 5 % af det samlede salg af disse produkter. De italienske myndigheder præciserer imidlertid, at eksporten til EU kun udgør en del af denne procentdel, og at cd-rom og forlagstjenester samt multimedie-forlagsprodukter kun udgør en brøkdel heraf. De italienske myndigheder konkluderer derfor, at salget af multimedieprodukter i EU er ubetydeligt. vi) Hvad trykningen af dagblade og bøger angår, understreger de italienske myndigheder, at forlagsprodukter sædvanligvis trykkes tæt ved afsætningsmarkederne, både for at undgå forsinkelser og for store transportomkostninger. vii) Hvad pressebureauerne angår, bemærker de italienske myndigheder, at international konkurrence kun kan komme fra nyhedsformidlere på fremmede sprog. Det eneste italienske bureau, som udsender nyheder på fremmede sprog, er ANSA, hvis omsætning på dette område kun omfatter 0,3 % af dets samlede omsætning. viii) Hvad foranstaltningernes begrænsede påvirkning af samhandelen angår, fremfører de italienske myndigheder som konklusion, at markedet for italienske forlagsprodukter i EU svarer til kun 0,3-0,5 % af det europæiske marked.
(1)

I beslutning 90/424/EØF er det fastsat, at EF yder et tilskud til iværksættelsen af de tekniske og videnskabelige foranstaltninger, der er nødvendige for at udvikle EF's veterinærbestemmelser og for at udvikle undervisning og uddannelse på veterinærområdet.
(5)

Ved brev til Kommissionen af 31. januar 2006 trak klageren officielt sin klage tilbage. Klageren begrundede denne tilbagetrækning med, at den generelle præferenceordning for nylig var blevet ændret betydeligt hvad angår ethylalkohol med oprindelse i Pakistan. Ifølge klageren har dette betydet, at omfanget af de skadevoldende importmængder fra Pakistan til Fællesskabet er blevet væsentligt reduceret, selv om den pågældende dumpingpraksis ikke er bragt helt til ophør. Da skadesoplysningerne i klagen var baseret på de samlede virkninger af importen fra Guatemala og Pakistan, mente klageren, at det på nuværende tidspunkt var mest fornuftigt at trække klagen tilbage for begge landes vedkommende.
(8)

Det kan først overvejes at overdrage forvaltningen af Sapard fuldstændigt til Sapard-kontoret, der er underlagt ministeriet for landbrug, skovbrug, vand og miljø, og til ministeriet for offentlige finanser, efter at der er foretaget yderligere kontrol for at sikre, at systemet fungerer tilfredsstillende, og efter at eventuelle henstillinger, som Kommissionen måtte fremsætte om overdragelse af forvaltningen af støtte til ovennævnte kontor og ministerium, er blevet efterkommet.
(48)

Man kunne forvente, at en ordning med et fast årligt beløb ville betyde bedre udnyttelse af de administrative ressourcer end et fast beløb, der beregnes pr. dag. Der findes imidlertid ingen særlige regnskabs- og bogføringsregler for erhvervsfiskere, og de svenske myndigheder har ikke været i stand til at forelægge statistik over den del af erhvervsfiskernes indkomst, som udelukkende skyldes fiskeri. Da de fleste fiskere har indkomst fra mere end en erhvervsaktivitet, må det antages, at et fast årligt beløb på grundlag af årsindkomsten fra fiskeri er svært at beregne. Da antallet af fiskedage ydermere registreres i overensstemmelse med den fælles fiskeripolitiks bestemmelser og derfor er let tilgængelige, kan Kommissionen ikke se fordelen ved at gå over til en ordning, hvor beregningen bygger på årsindkomsten.
(63)

Endelig har Kommissionen på grundlag af punkt 3.2, litra d) i rammebestemmelserne for motorkøretøjssektoren undersøgt spørgsmålet om justeringen, som består i at øge støtteintensiteten som yderligere incitament til at investere i det pågældende område. De Tomaso vil tydeligvis øge sin egen produktionskapacitet meget kraftigt som følge af investeringen, eftersom virksomhedens produktionsniveau i øjeblikket er meget lavt. I overensstemmelse med retningslinjerne for motorkøretøjssektoren nedskrives den »regionale ulempefaktor« i henhold til costbenefitanalysen med et procentpoint (kraftig påvirkning af konkurrencen for et investeringsprojekt i et område omfattet af traktatens artikel 87, stk. 3, litra a). Den endelig procentsats er dermed 59,49 % BSÆ, lavere end det regionale støtteloft på 50 % NSÆ for store virksomheder i Calabria (dette loft svarer for det foreliggende projekt til 73,83 % BSÆ) og i endnu højere grad for SMV. Eftersom den regionale ulempefaktor for projektet under alle omstændigheder ligger under det regionale støtteloft på 73,83 % BSÆ, er det ikke nødvendigt at afgøre, om De Tomaso er en SMV.
(24)

I overensstemmelse med den afgørelse, som Retten i Første Instans har truffet i retssagen Kronoply/Kommissionen, er Kommissionen af den opfattelse, at en medlemsstat kan anmelde yderligere støtte eller ændre i et allerede godkendt projekt eller i forskellige trancher af statsstøtte til et bestemt projekt, og at Kommissionen kan godkende disse anmeldelser, når der for den enkelte tranche kan påvises tilskyndelseseffekt og nødvendighed. Imidlertid anmeldte Tyskland ud over det allerede afsluttede projekt ingen yderligere investeringsprojekter fra Kronoply. Det projekt, der skulle finansieres, var derudover afsluttet et år før anmeldelsen af det nye støtteprojekt. Kommissionen er derfor kommet til det resultat, at formålet med den anden anmeldelse udelukkende er at opnå den tidligere afviste støtteintensitet på 35 %, uden at det udløser yderligere støtteberettigede omkostninger, som kan medføre en godkendelse af støtte på op til 3 936 947 EUR, og uden at der foreligger tilskyndelseseffekt og nødvendighed.
13.

Det fradrag i den skattepligtige indkomst, der er fastsat i artikel 1, stk. 1, litra d), i lovdekret 269/2003, reducerer den faktiske skattebyrde for 2004, da den skat, der skal betales, nedsættes med et beløb svarende til 33 % (dvs. svarende til selskabsskattesatsen for 2004, hvis man ser bort fra den reducerede sats på 20 %, der anvendes på grund af ovennævnte skattepræmie) af de støtteberettigede udgifter i forbindelse med børsintroduktionen. Ved det italienske system for forudbetaling af selskabsskat indbetaler støttemodtagerne skatten i to rater for regnskabsåret 2004 på grundlag af et overslag over den forventede skat for 2004, idet de tager hensyn til fradraget i henhold til den pågældende ordning. For at undgå at skattefordelen også gælder for forskudsskatten for 2005 (hvilket ville være tilfældet, hvis forskudsskatten blev beregnet på grundlag af den - nedsatte - skat, der blev betalt i 2004), er det fastsat i artikel 1, stk. 1, litra d), i lovdekret 269/2003, at forskudsskatten for 2005 beregnes på grundlag af den skat, der skulle betales i 2004 uden det pågældende skattefradrag.
(2)

I EF-traktatens artikel 95, stk. 5 og 6, hedder det: »5. Når en medlemsstat (…) efter at Rådet eller Kommissionen har vedtaget en harmoniseringsforanstaltning, finder det nødvendigt at indføre nationale bestemmelser baseret på et nyt videnskabeligt belæg vedrørende miljøbeskyttelse eller beskyttelse af arbejdsmiljøet på grund af et problem, der er specifikt for den pågældende medlemsstat, og som viser sig efter vedtagelsen af harmoniseringsforanstaltningen, giver den Kommissionen meddelelse om de påtænkte bestemmelser og om grundene til deres indførelse. 6. Kommissionen bekræfter eller forkaster inden seks måneder efter meddelelsen som omhandlet i stk. (…) 5 de pågældende nationale bestemmelser efter at have konstateret, om de er et middel til vilkårlig forskelsbehandling eller en skjult begrænsning af samhandelen mellem medlemsstaterne, og om de udgør en hindring for det indre markeds funktion. Hvis Kommissionen ikke har truffet nogen afgørelse inden for dette tidsrum, betragtes de i stk. (…) 5 omhandlede nationale bestemmelser som godkendt.«
68.

Det er Institute of Chartered Accountants in England and Wales' holdning, at der er et egenkapitalgab, der meget vel kan være på 5 mio. GBP (7 mio. EUR) af følgende årsager: (a) De fleste professionelle egenkapitalinvestorer i Det Forenede Kongerige er ikke interesserede i at foretage investeringer på under 3 mio. GBP (4,3 mio. EUR). (b) Erfaringen viser, at meget få risikokapitalfonde i Det Forenede Kongerige aktivt investerer i virksomheder med en værdi af 2 mio. GBP (2,9 mio. EUR) eller derunder. Derfor er antallet af mindre virksomheder, der modtager investeringer på eller i nærheden af 2 mio. GBP (2,9 mio. EUR) fra disse investorer meget begrænset set over en hvilken som helst 12-måneders periode. Andre kan være interesserede i denne beløbsstørrelse, men enten som led i en meget større runde på over 2 mio. GBP (2,9 mio. EUR) eller hvor de deltager i finansieringen af en management buy out eller i et ejerskifte i stedet for at deltage i virksomhedens organiske udvikling. (c) Den professionelle risikokapitalbranche i Det Forenede Kongerige har etableret en dynamisk sektor for mellemstore og store investeringer, som fokuserer på at foretage større investeringer i meget udbytterige, store virksomheder, eller på at tage kontrol hermed. I de seneste 5-6 år har man set et fald i antallet af risikokapitalfonde med ressourcer til at investere i et større antal mindre virksomheder med et beløb på op til 2 mio. GBP (2,9 mio. EUR). Instituttet mener, at den foreslåede ECF-ordning er en værdifuld kilde til finansiering for virksomheder, der søger et relativt beskedent beløb i form af egenkapital, og at den vil stimulere andre investorer til at deltage i mindre investeringsbeløb, hvor de kan følge en fond, der er dedikeret til sektoren, i stedet for at investere lejlighedsvis.
(22)

Et andet problem, der dukkede op under den foreløbige undersøgelse var kontrollen med kumulerede støttebidrag. I betragtning af støtteforanstaltningens art foreslog Kommissionen, at der sammen med regionen Lombardiets myndigheder oprettes en kontrolordning for at undgå støttekumulering. I forbindelse med de supplerende oplysninger, der blev meddelt Kommissionen, erklærede Handelskammeret sig rede til at foretage en kontrol af 10 % af forelagte støtteansøgninger. En sådan kontrol forekommer Kommissionen utilstrækkelig, idet det ikke kan udelukkes, at støttemodtagere får støtte fra forskellige kilder med den risiko til følge, at de tilladte støttesatser overskrides.
(38)

Alle 35 landbrugsbaserede brænderier tager afstand fra Kommissionens synspunkt. For de flestes vedkommende er der tale om små familielandbrug. Generelt er man uenig med Kommissionen i, at kornbrændevin skulle være et industriprodukt. Efter deres opfattelse er der helt klart tale om et landbrugsprodukt. Man rejser også kritik af udtrykket »kornbrændevin«, som Kommissionen anvender; mere rigtigt ville det være at bruge betegnelsen »råalkohol« eller »råalkohol af korn« for det produkt, der leveres til DKV. Denne alkohol er nemlig ikke en alkohol, der kan drikkes, idet den først skal forarbejdes yderligere eller rektificeres. Til dels argumenterer man for, at situationen for landbrugsproducenterne ikke kan sammenlignes med industrivirksomhedernes, fordi de ikke er underlagt de samme begrænsninger. I denne sammenhæng beskriver man udførligt de forskellige trin i fremstillingsprocessen for kornbrændevin, som bygger på et særligt økonomisk kredsløbssystem (korndyrkning, brænding, anvendelse af bærme som kvægfoder og anvendelse af gyllen som gødning til korndyrkning), og som kræver en strengt økologisk fremgangsmåde. Landbrugsproducenterne er derfor af den opfattelse, at EF-traktatens regler om landbrugsprodukter fortsat bør anvendes for deres vedkommende, og at de i forhold til de landbrugsvirksomheder, der overdrog deres produktion til BfB, ville blive ringere stillet, hvis de strengere konkurrenceregler i EF-traktaten skulle gælde for dem. Monopolets bortfald fra den 1. januar 2004 ville føre til den rene ruin for dem, da mange af dem havde foretaget investeringer, som de ikke længere ville se sig i stand til at gøre rentable. Desuden er brænderiet i nogle tilfælde grundpillen i landbrugsbedriften, og derfor ville hele bedriften være truet. En branchesammenslutning, som repræsenterer de landbrugsbaserede brænderier, som selv markedsførte kornbrændevinen, betragter ligeledes kornbrændevin som en landbrugsprodukt, og mener ikke, at Kommissionen bør ændre ved dette. I en lang række bemærkninger giver man endelig udtryk for den opfattelse, at støtteforanstaltningerne ikke kan fordreje konkurrencen og påvirke handelen mellem medlemsstater, da kornbrændevin er en alkohol, der kun kan fremstilles i tysksproget område.
(6)

Da der ikke findes nogen specifik bestemmelse vedrørende Fællesskabets særlige situation, forventes både Fællesskabet og dets medlemsstater, til forskel fra hvad der er tilfældet i andre miljøaftaler, at afgive stemme. I det omfang tillæg A også omfatter spørgsmål, der falder under medlemsstaternes kompetence, bør Kommissionen og de medlemsstater, der er parter i konventionen, under den fjerde multilaterale høring samarbejde snævert for at sikre enhed i Fællesskabets internationale repræsentation.
(1)

I henhold til artikel 27, stk. 1, i direktiv 77/388/EØF kan Rådet med enstemmighed på forslag af Kommissionen give en medlemsstat tilladelse til at indføre særlige foranstaltninger, der fraviger bestemmelserne i direktivet, for at forenkle afgiftsopkrævningen eller for at undgå visse former for afgiftssvig eller -unddragelse.
(1)

I henhold til artikel 27, stk. 1, i direktiv 77/388/EØF kan Rådet med enstemmighed på forslag af Kommissionen give en medlemsstat tilladelse til at indføre særlige foranstaltninger, der fraviger bestemmelserne i direktivet, for at forenkle afgiftsopkrævningen eller for at hindre visse former for svig eller unddragelse.
(55)

Kommissionen anerkender, at de nederlandske myndigheder siden 1. juni 2005 har anvendt en skattemæssig incitamentordning med henblik på at forsyne nye dieseldrevne biler med partikelfiltre. Kommissionen bemærker, at de nederlandske myndigheder i dokumentet »Vurdering af åbningsdagslovpakken om luftkvalitet 2005« (Beoordeling van het prinsjesdagpakket — Aanpak Luchtkwaliteit 2005) foretager en vurdering af denne incitamentordnings virkninger. De antager således, at 70-90 % af alle nye dieseldrevne biler, solgt i Nederlandene, som et resultat af denne foranstaltning og under forudsætning af, at Euro 5-normen tidligst træder i kraft pr. 1. juli 2008 for nye typer køretøjer og pr. 1. januar 2010 for nye køretøjer, i 2008 vil være forsynet med partikelfilter. De tilsvarende tal for de forudgående år er 40-60 % for 2006 og 60-80 % for 2007. Kommissionen konkluderer derfor ud fra en sammenligning med et referencescenario, hvor der er etableret en incitamentordning for nye dieseldrevne køretøjer, og under hensyntagen til den almindelige udvikling i Europa vedrørende montering af partikelfiltre på dieseldrevne køretøjer, at de yderligere fordele ved at indføre de meddelte bestemmelser vil være betydelig lavere end den forventede reduktion i partikelemissionen på 0,4 til 0,5 kt i 2010. Kommissionen vurderer, at effekten vil være på omkring 0,05 kt (12). Det skal ligeledes bemærkes, at effekten af den eksisterende skattemæssige incitamentordning kan forbedres yderligere ved at kombinere denne foranstaltning med andre supplerende foranstaltninger, herunder selektive køreforbud i overensstemmelse med EU-lovgivningen i nærmere fastsatte områder for de dieseldrevne køretøjer, der ikke opfylder visse grænseværdier for partikelemission. Erfaringerne fra andre medlemsstater viser, at alene meddelelsen om sådanne selektive køreforbud er tilstrækkeligt til at påvirke beslutningen om bilkøb til fordel for dieseldrevne køretøjer med partikelfilter eller ikke-dieseldrevne køretøjer.